Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 1141/11/3309	Trenčín, 13.4.2012
EEČ : 2-28-47-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trenčín
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Podľa § 220 ods. 1 písm. b/ Tr.poriadku obvinený nahradil spôsobenú škodu vo výške 2.000 eur.

	Podľa § 220 ods. l písm. c/ Tr. poriadku obvinený XXXXX zložil na hotovostný účet Okresnej prokuratúry v Trenčíne č. 1802073855/0200 sumu 50 eur na všeobecne prospešné účely, ktorá podľa vôle obvineného patrí vo výške 100 % uvedenej sumy štátu na peňažnú pomoc obetiam trestnej činnosti a táto bude prevedená na účet Krajskej prokuratúry v Trenčíne.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1988/TN-TN-2011.

Skutková veta: 
od začiatku leta 2011 v bližšie neurčenom čase do 07.11.2011 po častiach z predajne spoločnosti XXXXX nachádzajúcej sa na ul.Bratislavská v Trenčíne, kde pracoval ako zastupujúci predavač pokladník prisvojil si finančnú hotovosť vo výške 2.000 eur, ktorú použil pre vlastnú potrebu, čím spoločnosti XXXXX XXXXX spôsobil škodu vo výške 2.000 eur.
Odôvodnenie: 
Uznesením povereného príslušníka OO PZ  v Trenčíne sp.zn. ORP-1988/TN-TN-2011 zo dňa 30.11.2011 bolo podľa § 206 ods. l Tr. por. vznesené obvinenie XXXXX pre prečin sprenevery podľa § 213 ods. 1 Tr. zákona na tom skutkovom základe, že od začiatku leta 2011 v bližšie neurčenom čase do 07.11.2011 po častiach z predajne spoločnosti XXXXX nachádzajúcej sa na ul. Bratislavská v Trenčíne, kde pracoval ako zastupujúci predavač pokladník prisvojil si finančnú hotovosť vo výške 2.000 eur, ktorú použil pre vlastnú potrebu, čím si prisvojil cudziu vec, ktorá mu bola zverená a na cudzom majetku tak spôsobil škodu, čím spoločnosti XXXXX XXXXX spôsobil škodu vo výške 2.000 eur.
	
	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 ods. l Tr. poriadku.

	Obvinený a poškodený s uzatvorením zmieru počas prípravného konania vyslovili súhlas. Obvinený slobodne, vážne  vyhlásil, že spáchal skutok, pre ktorý je trestne stíhaný, poškodenej spoločnosti XXXXX nahradil škodu spôsobenú trestným činom, ktorú poškodený požadoval v sume 2.000 eur. Súčasne obvinený navrhol zloženie peňažnej sumy na všeobecne prospešné účely vo výške 50.- eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvineným zložená na hotovostný účet Okresnej prokuratúry XXXXX.

	Obvinený doposiaľ nebol súdne trestaný, ani priestupkovo riešený Obvodným úradom XXXXX.

	Vzhľadom na povahu a závažnosť spáchaného činu, na mieru,  akou bol trestným činom dotknutý verejný záujem, na osobu obvineného a jeho osobné a majetkové pomery, som dospel k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného činu rozhodol som tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor